CELEX: 62021CN0711
Language: lt
Date: 2021-11-25 00:00:00
Title: Byla C-711/21: 2021 m. lapkričio 25 d. Conseil d'État (Belgija) pateiktas prašymas priimti prejudicinį sprendimą byloje XXX / Belgija, atstovaujama Secrétaire d'État à l'Asile et la Migration

2022 2 7   
            
            
               LT
            
            
               Europos Sąjungos oficialusis leidinys
            
            
               C 64/21
            
         
      2021 m. lapkričio 25 d.Conseil d'État (Belgija) pateiktas prašymas priimti prejudicinį sprendimą byloje XXX / Belgija, atstovaujama Secrétaire d'État à l'Asile et la Migration
      
      (Byla C-711/21)
      (2022/C 64/32)
      Proceso kalba: prancūzų
      
         Prašymą priimti prejudicinį sprendimą pateikęs teismas
      
      
         Conseil d'État
      
      
         Šalys pagrindinėje byloje
      
      
         Kasatorė: XXX
      
         Kita kasacinio proceso šalis: Belgija, atstovaujama Secrétaire d'État à l'Asile et la Migration
      
      
         Prejudiciniai klausimai
      
      
                  1.
               
               
                  Ar Europos Sąjungos pagrindinių teisių chartijos 4, 7 ir 47 straipsniai bei 2008 m. gruodžio 16 d. Europos Parlamento ir Tarybos direktyvos 2008/115/EB (1) dėl bendrų nelegaliai esančių trečiųjų šalių piliečių grąžinimo standartų ir tvarkos valstybėse narėse 5 straipsnis, 6 straipsnio 6 dalis ir 13 straipsnis, aiškinami atsižvelgiant į 2018 m. birželio 19 d. Sprendimą Gnandi (C-181/16), turi būti aiškinami taip, kad teismas, nagrinėjantis skundą dėl sprendimo grąžinti, priimto po sprendimo atsisakyti suteikti tarptautinę apsaugą, vertindamas sprendimo grąžinti teisėtumą gali atsižvelgti tik į tokias pasikeitusias aplinkybes, kurios gali turėti reikšmingos įtakos vertinant situaciją pagal minėtą 5 straipsnį ir susiklostė prieš Užsieniečių ginčų tarybai užbaigiant tarptautinės apsaugos procedūrą?
               
            
                  2.
               
               
                  Ar 2008 m. gruodžio 16 d. Europos Parlamento ir Tarybos direktyvos 2008/115/EB dėl bendrų nelegaliai esančių trečiųjų šalių piliečių grąžinimo standartų ir tvarkos valstybėse narėse 5 straipsnyje nurodytos aplinkybės turi būti susiklosčiusios tada, kai užsienietis teisėtai gyveno šalyje arba turėjo leidimą joje likti?
               
            
         (1)  OL L 348, 2008, p. 98.